ইউরোপিয়ান ফুটবলে তাকে বলা হয়ে থাকে সেরা ফুটবলারদের একজন। ফরাসী ফুটবলকে প্রথম স্বর্ণালী দিনে নিয়ে যান মিশেল প্লাতিনি। তিনি ফ্রান্সকে ১৯৮৪ সালের ইউরো এনে দেন, নয় গোল করে তিনি ছিলেন টুর্নামেন্টের সর্বোচ্চ গোলাদাতা। একটা মাত্র আসর খেলার পর আজো তার ইউরোর সর্বোচ্চ গোলদাতার রেকর্ড টিকে আছে। প্লাতিনি দল নিয়ে ১৯৮২ ও ১৯৮৬’ দু’টি বিশ্বকাপের সেমিফাইনাল খেলেন। প্লাতিনি সর্বকালের অন্যতম সেরা গোলদাতাদের একজন ছিলেন। ৫৮০ টি ম্যাচে ক্লাব পর্যায়ে তার গোলসংখ্য ৩১২টি। একজন স্ট্রাইকার হিসেবে এই পরিসংখ্যান খুবই ঈর্ষণীয়। টানা ২০ বছর তিনি ছিলেন ফ্রান্সের সর্বোচ্চ গোলদাতা ফুটবলার। তবুও বিশ্বকাপ না জেতার আক্ষেপটা থেকেছে সঙ্গী হয়ে।